લોકોને સમય મર્યાદામાં ન્યાય મળી રહે તે માટે રાજ્ય સરકાર કટિબદ્ધ હોવાનું જણાવી વધુમાં ઉમેર્યું હતુ કે, અગાઉ ગુજરાતની કોર્ટમાં કુલ 22 લાખ જેટલા કેસ પેન્ડીંગ હતાં તેને ખુબ જ ટૂંકા ગાળામાં સચોટ કામગીરી કરી 15 લાખ સુધી પહોચાડ્યા હોવાનું ગૌરવ સાથે મંત્રીએ જણાવ્યું હતું. આ ઉપરાંત પેન્ડીંગ કેસનો ઝડપી ઉકેલ લાવવા માટે દરેક કોર્ટમાં એ.પી.પી. ની નિમણુંક કરવા માટે રાજ્ય સરકારે નક્કર આયોજન કરેલું છે. જેને સમય મર્યાદામાં પૂર્ણ કરવામાં આવશે. કાયદામંત્રીએ નવનિર્મિત કોર્ટ બિલ્ડિંગના વિવિધ વિભાગોની મુલાકાત લીધી હતી.